
DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

3
Pielikums
Ieinteresētā piegādātāja jautājumi.

1. Nolikuma pielikums “Kvalifikācija”	
Jautājums:
Ņemot vērā, ka lihenoloģijas nozare Latvijā ir salīdzinoši šaura, iepirkuma 2. pielikumā "Kvalifikācija"  1. Punkta - prasības pretendentam, apakšpunktā 1.1. Pretendents iepriekšējo 3 (trīs) gadu laikā (no 2023.gada līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir veikts (projektam jābūt pabeigtam) pilsētvides kvalitātes un gaisa piesārņojuma līmeņa biomonitorings ar lihenoindikācijas metodi un 3. punkta  Prasības attiecībā uz tehniskajām un profesionālajām spējām biomonitoringa ekspertam, apakšpunktā 3.2. Pieredze pilsētvides kvalitātes un gaisa piesārņojuma līmeņa biomonitoringa veikšanā ar lihenoindikācijas metodi, ko var apliecināt ar vismaz vienu pabeigtu projektu, minētā prasība, nepamatoti sašaurina potenciālo pretendentu loku un ierobežo konkurenci, izslēdzot citus kvalificētus speciālistus, kuriem ir nepieciešamās zināšanas, izglītība un praktiskā pieredze šīs metodes lietošanā.
Šāda prasība ir preturnā ar Publisko iepirkumu likuma 2. pantā noteikto principu, jo tā  nesamērīgi ierobežo konkurenci un būtiski sašaurina kvalificētu pretendentu loku.
Lihenoindikācija ir vispāratzīta un nozares speciālistu vidū plaši izmantota metode, kuru pārvalda lihenologi ar atbilstošu akadēmisko kvalifikāciju un pētnieciskā darba pieredzi. 
Lūdzu izvērtēt iespēju aizstāt prasību par pabeigtu projektu ar plašāk formulētu prasību par pieredzi lihenoindikācijas metodes pielietošanā vai attiecīgo profesionālo kvalifikāciju, tādējādi nodrošinot plašāku konkurenci un samērīgu pretendentu atlasi.	

Atbilde:
1) Nolikuma pielikuma “Kvalifikācija” minētā prasība par pretendenta pieredzi tiks izteikta šādā redakcijā:
“Pretendentam iepriekšējo 5 (piecu) gadu laikā (no 2021.gada līdz piedāvājumu iesniegšanas termiņa beigām) ir pieredze lihenoindikācijas metodes praktiskā pielietošanā gaisa piesārņojuma līmeņa novērtēšanai. Par atbilstošu pieredzi uzskatāma pieredze tāda projekta, pētījuma vai darba īstenošanā, ja pretendents tā ietvaros ir veicis ar lihenoindikācijas metodes pielietošanu saistītus darbus.” 

2. Nolikuma pielikums “Līgums” sadaļa “Līgumcena un norēķinu kārtība”.
Jautājums:
Apskatot līguma projekta 2.2. apakšpunktu "Samaksu par Pakalpojumu Pasūtītājs veic šādā kārtībā", lūdzam precizēt, kur iepirkuma dokumentācijā ir noteikti starpatskaišu termiņi, iesniegšanas kārtība un to sasaiste ar paredzētajiem darba izpildes posmiem.

Atbilde:
Precizēts līguma projektā.

Vienlaikus informējam, ka pilsētvides kvalitātes izvērtēšanai un gaisa piesārņojuma zonējuma izstrādāšanai Jelgavas valstspilsētas administratīvajai teritorijai pakalpojuma iegādes realizācijai ir izsludināta apspriede ar piegādātājiem atbilstoši Publisko iepirkumu likuma 18.pantam, kuras laikā piegādātājs līdz 2026.gada 31.jūlijam var uzdot pasūtītājam jautājumus saistībā ar kvalifikācijas un tehniskās specifikācijas prasībām. Apspriedes laikā piedāvājumus iesniegt nav iespējams. 
Vienlaikus vēršam uzmanību, ka piedāvājumi ir iesniedzami elektroniski – Elektronisko iepirkumu sistēmā no dienas, kad tiks publicēts paziņojums par līgumu Iepirkumu uzraudzības biroja tīmekļvietnē (sadaļa “Paziņojumu meklēšana”), kā arī informācija par iepirkumu tiks publicēta Elektronisko iepirkumu sistēmā.   

